אילן ישועה

אילן ישועה (נולד ב־19 באוקטובר 1956) הוא מנכ"ל חברת "וואלה! תקשורת" לשעבר אשר משמש כעד תביעה מרכזי בתיק 4000 שבו ראיות רבות מבוססות על שיחות טלפוניות שהקליט בהן שוחח עם מעסיקיו ותכתובות וואטסאפ ואימייל שניהל עימם. ישועה היה האדם הראשון שהעיד במשפט נתניהו. עדותו נמשכה כחצי שנה, מאפריל 2021 ועד לאוקטובר 2021. כיום ישועה עומד בראש חברת סטרטאפ. ישועה נולד בשנת 1956. את שירותו הצבאי החל בחיל השריון שממנו יצא לקורס חובשים וקורס קצינים. במשך חמש שנים למד רפואה בבית הספר לרפואה של האוניברסיטה העברית והדסה, והוא בעל תואר ראשון ברפואה. הוא בעל תואר שני במנהל עסקים מאוניברסיטת תל אביב. בשנת 1979 החל לעבוד במרכז לטכנולוגיה חינוכית (מט"ח) ככותב ספרי הדרכה. בשנת 1991 התקדם למגוון תפקידים ניהוליים בחברה כשהאחרון ביניהם סמנכ"ל מט"ח עד שנת 1999. בשנת 1987 כתב את הספר "עזרה ראשונה במצבי חירום" אשר שימש כספר הרשמי של חיל הרפואה, פיקוד העורף ומד"א. בשנת 1989 כתב את הספר "החייאה לכל". בשנת 1990 כתב את המדריך "מיגון המשפחה מפני לוחמה כימית". כשנה לאחר מכן כתב גם את המדריך "מצוקה וחירום" אשר הוצאו לאור על ידי מט"ח. במאי 2001 מונה למנכ"ל חברת "אנציקלופדיה בריטניקה בע"מ" המוציאה לאור את "אנציקלופדיה בריטניקה". באוקטובר 2006 מונה למנכ"ל חברת וואלה! תקשורת. באפריל 2008 דירקטוריון החברה אישר לתת לישועה אופציות בחברה בשווי 1.5 מיליון ש"ח. במאי 2011 הוביל את החברה לרכוש את אתר "טיפו" מקבוצת אינטרנט גולד - קווי זהב. במאי 2014 הוביל את מכירת אתר הלוחות "יד2" לחברת אקסל שפרינגר הגרמנית תמורת 806 מיליון ש"ח וקיבל על כך בונוס בסך כ-15 מיליון ש"ח (כ-1.8% מסכום העסקה). בדצמבר 2014 החליט לסגור, משיקולים כלכליים, את אתר הילדים והנוער "טיפו", שכלל את אתר "העיר שלנו". ב-11 ביוני 2019 הודיע ישועה על פרישתו מוואלה. ערך מורחב – תיק 4000 בתקופת כהונתו של ישועה כמנכ"ל "וואלה! תקשורת" התרחשו בחברה אירועים שהם חלק מחקירת המשטרה ב"תיק 4000". בעקבות חקירה זו הוגש כתב אישום נגד נתניהו בעבירות של לקיחת שוחד, מרמה והפרת אמונים ונגד בני הזוג שאול ואיריס אלוביץ', בעלי השליטה ב"וואלה! תקשורת", בעבירות של מתן שוחד, שיבוש מהלכי משפט והדחה בחקירה. על פי החשד, העבירו ראש הממשלה ורעייתו בקשות לשינוי אופי וטיב הפרסומים החדשותיים באתר "וואלה" כך שישרת אותם ואת מטרותיהם הפוליטיות ויפגע ביריביהם. נתניהו הסתיר את מערכת היחסים בינו לבין בני הזוג אלוביץ' מפני גורמים רשמיים, ובני הזוג אלוביץ' פעלו על מנת להשמיד ראיות ואף הורו לאילן ישועה, מנכ"ל האתר, למסור גרסאות כוזבות. לאורך החקירה בתיק 4000 ישועה לא נחקר כחשוד, והוא מוגדר כעד מרכזי בלבד. במאי 2014 ישועה פעל מול שאול אלוביץ, בעל השליטה בחברת וואלה! תקשורת, על מנת שישיג אישור לביצוע עסקת מכירת פורטל "יד2" לתאגיד התקשורת הגרמני "אקסל שפרינגר". לבסוף האישור ניתן על ידי בנימין נתניהו. בדצמבר 2017 ישועה נקרא למתן עדות ברשות ניירות ערך ומסר ראיות. בינואר 2018 החל לשמש כמודיע של רשות ניירות ערך. על פי עדותו בפרשת בזק-וואלה (תיק 4000), ביקש ממנו אלוביץ' לפטר את עורך אתר וואלה בעקבות פניית בני הזוג נתניהו. כמו כן סיפק למשטרה הקלטת שיחות בהן אלוביץ לוחץ עליו להעניק סיקור מפרגן לראש הממשלה נתניהו ולמשפחתו, וסיפר שרצה להדיחו ב-2017 בכסות של תוכנית עסקית, בגלל מחלוקתם בעניין נתניהו. ב-2019 פרסם היועץ המשפטי לממשלה את כתב החשדות נגד נתניהו, ובו דוגמאות רבות של מסרונים בהם מנחה אלוביץ' את ישועה לקדם ידיעות מסוימות, ו"לדרדר" אחרות, על פי הוראות שהגיעו מראש הממשלה וסביבתו. במקביל לחקירת ישועה, נחקר במשטרה גם ינון מגל שטען בחקירתו כי היו עליו לחצים מצד ישועה להכנסת והורדת ידיעות בנושא נתניהו. באפריל 2021 היה העד הראשון בתחילת שלב ההוכחות במשפט נתניהו, עדותו הסתיימה ב-11 באוקטובר 2021. נשוי ואב לשלושה ילדים. מתגורר ברמת אביב. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: רוב הקישורים בפסקה, אם לא כולם, אינם מתאימים להופיע כקישורים חיצוניים ויש להמירם להערות שוליים. חפץ טען: ישועה הוא המדליף מתן וסרמן, ‏ישועה הודה: ״התערבתי בתכנים על פוליטיקאים גם בלי לקבל הוראות״, באתר מעריב אונליין, 6 באוקטובר 2021 תיק 4000: סתירות בעדותו של אילן ישועה השופט ברעם: "מודה שאתה מניפוליטיבי?", ישועה: "כן" השופט לישועה: "לא מבין אם מה שכתבת לעצמך הוא אמת או שקר" יעל פרידסון‏, "כתבת: 'שם זין על העיתונאים הצדקניים'". ישועה: מצטער, זה נאמר בין חברים - וואלה חדשות, באתר וואלה, 6 באוקטובר 2021 יעל פרידסון‏, השופט לישועה: "תן סימן מתי אתה דובר אמת ומתי לא" - וואלה חדשות, באתר וואלה, 5 באוקטובר 2021 שלי טפיירו שלי טפיירו, השופט ביקר את ישועה: "מתי הדברים הם אמת?", באתר כאן – תאגיד השידור הישראלי, 5 באוקטובר 2021 אילן ישועה נגד אילן ישועה חפץ על אילן ישועה: "השקרים והמניפולציות שהוא עשה - לא נתפס" תומר גנון, התיק שנולד מהפצצה שהטיל אילן ישועה, באתר כלכליסט, 4 באפריל 2021 אילן ישועה מסביר: כך התחלתי להקליט שיחות עם האלוביצ'ים תומר גנון וליטל דוברוביצקי, כך הפך אילן ישועה מאיש סודו של שאול אלוביץ' לסוכן כפול, באתר כלכליסט, 10 בפברואר 2020 מעיין כהן, ‏אילן ישועה עשה את כל הדרך לתפקיד הכי לא צפוי: ניהול וואלה. הוא חושב שזה יעבוד מצוין, באתר גלובס, 8 במרץ 2007 TheMarker digital, יש מנכ"ל חדש לוואלה: אילן ישועה - לשעבר מנכ"ל בריטניקה העולמית, באתר TheMarker‏, 17 באוקטובר 2006 מעיין כהן, וואלה העניקה למנכ"ל אילן ישועה 600 אלף אופציות בשווי 1.5 מיליון שקל, באתר הארץ, 6 באפריל 2008 מישל אודי, צניחה של 93% ברווח הנקי של וואלה ל-353 אלף שקל ברבעון הראשון, באתר כלכליסט, 11 במאי 2011 גד פרץ, ‏וואלה מוכרת את יד2 לאקסל שפרינגר תמורת 806 מיליון שקל, באתר גלובס, 6 במאי 2014 גולן חזני, אילן ישועה יקבל בונוס של 12 מיליון שקל על מכירת יד2, באתר כלכליסט, 25 ביוני 2014 מור אלמליח, מה, למה?! אתר הילדים טיפו נסגר לצמיתות, באתר פרוגי, ‏2 בספטמבר 2014 נתי טוקר, אילן ישועה, מנכ"ל וואלה שהקליט את אלוביץ', הולך הביתה, באתר TheMarker‏, 19 באוגוסט 2018 היועמ"ש הכריע: נתניהו יואשם בשוחד, באתר ynet, 21 בנובמבר 2019 ליטל דוברוביצקי ותומר גנון, הפרקליטות: שווי ההטבות שהעניק נתניהו לאלוביץ' - 1.8 מיליארד שקל, באתר כלכליסט, 28 בפברואר 2019 מתן וסרמן, אלון חכמון, אנה רייבה ברסקי, אריק בנדר, ‏נתניהו יואשם בשוחד בתיק 4,000, ובמרמה והפרת אמונים ב-1,000 ו-2,000, באתר מעריב אונליין, 21 בנובמבר 2019 גור מגידו, במה שונה אילן ישועה מחפץ ופילבר - ולמה הוא לא נחקר כחשוד בתיק 4000?, באתר TheMarker‏, 20 בספטמבר 2018 אלה לוי-וינריב, ‏אלוביץ: "נתניהו צריך לאשר לי עסקה השבוע, אז תוריד את הכתבה הזאת מהאתר", באתר גלובס, 2 בדצמבר 2018 תומר גנון וליטל דוברוביצקי, כך הפך אילן ישועה מאיש סודו של שאול אלוביץ' לסוכן כפול, באתר כלכליסט, 10 בפברואר 2020 מנכ"ל וואלה: לחצו שאפטר עורך האתר בגלל ידיעה שהכעיסה את רה"מ באתר ערוץ עשר ynet, מנכ"ל "וואלה" העיד: "אלוביץ' היא משפחת פשע", באתר ynet, 23 בפברואר 2018 רביב דרוקר, שיחות מנכ"ל וואלה עם הזוג אלוביץ': כך פעלו עבור משפחת נתניהו, באתר חדשות 13, 7 בנובמבר 2019 אבישי גרינצייג, ‏"אילן (ישועה) היה מדבר הרבה על הגברת. שכל הסיפור מגיע מהאזור שלה": תמלילי ינון מגל בתיק 4000 נחשפים, באתר גלובס, 18 בנובמבר 2019 כתבי N12, ‏משפט נתניהו | ישועה תיאר את הלחץ שהפעיל אלוביץ': "הוא צריך לחתום לי", באתר ‏מאקו‏, 5 באפריל 2021 נטעאל בנדל, עורך וואלה לשעבר אבירם אלעד: ההתערבות היתה ברורה לטובת נתניהו, באתר הארץ, 11 באוקטובר 2021